ky en ky ky ky ky ru ky ky bg krc hbs_cyr bg ru hbs_cyr ky ky ky ky ky ky ky ky ky ky ky ky ky ky ky en en en en ru ru ru ky ky ky ky ky ky ky ky ky ky ky ky ky ky ru ky ky ky ky ky ky ky ky ba ru ky ky ky ky ru ky ky ky ky ky mk ky ru tt krc en ky sv ky ky en ky en ky
Армения жолу Кыргызстанды күтөт… | Elnews
Армения быйылкы жылдын март айынан тартып, толук парламенттик башкарууга өтөт. 2-мартта Армения парламенти президентти шайлап, ошону менен 2015-жылы референдумда кабыл алынган Конституциянын өзгөртүлгөн варианты күчүнө кирет. Арменияда президенттин ыйгарым-укуктары чектелет. Аткаруу бийлиги толугу менен премьер-министрдин колуна өтөт.
Эки жолу шайланып, үчүнчү ирет шайланууга укугу калбаган армян президенти Серж Саргсяндын өкмөт башчы  болуп, “эки тизгин бир чылбырды” кайрадан колуна алуусуна толук жол ачылат. Саргсян биздин Атамбаев сыяктуу “өкмөт башчы да, төрага да болбоймун” деген жайы бар. Бирок “калктын, парламенттин суранычын кыя албайт го” деген пикирлер Арменияда күчтүү.
Ал үчүн парламентте шарт бар. Анткени парламенттик шайлоодо Саргсяндын Армения республикалык партиясы жеңишке жетишкен. Парламентте анын өкмөт башчылыкка шайланышына добуш жетиштүү.
Кыргызстанды мына ушул Армения жолуна түшүүнү көздөгөн күчтөр бар. Алар бийликти кармап турушат жана абдан таасирлүү.
Кыргызстанды толук парламенттик башкарууга өткөрүүнү мурунку президент Атамбаев жактап келатат. Ал баарына белгилүү.
Өткөн жылы декабрь айынын башында өкмөт башчы Сапар Исаков “Кыргызстан парламенттик башкарууга өтүп, президентти парламент шайлаш керек. Бул менен инсан катары жеке пикирим”- деп билдирген эле.
Маселе-булар аны аткарууга качан киришеринде турат. Жакынкы аралыкка белгиленип жаткан КСДПнын курултайы жана анда Атамбаевдин партия лидерлигине шайланышы бул максатты турмушка ашырууда биринчи кадамдардан болуп калышы ыктымал.
Атамбаев партиясын тазалап, депутаттыкка талапкерлердин тизмесин өзү түзүп, анын башында туруп парламенттик шайлоого барарын билдирген. Маселе –бул иш качан аткарылышында турат. КСДПнын курултайынан кийин эле КСДП фракциясынын депутаттары мандаттарын тапшырып, мөөнөтүнөн мурда парламенттик шайлоого жол ачылабы же парламентти мөөнөтү бүткөнчө иштөөсүнө мүмкүнчүлүк берилеби?
Бийликке жакын айрым саясат таануучу Бакыт Бакетаев  “азыр Жогорку Кеңеште алты фракция бар. Бирок президенттик шайлоодон кийин анын коом менен конструкциясы туура келбей калды. Ошондуктан бул парламент коомдогу саясий конструкциянын күзгүсү боло албай калды. Коомдун талабы менен саясий конструкция дал келүүгө тийиш” деп, кезексиз парламенттик шайлоо болорун ачык эле кыйытып жатат…
Жаңы парламенттик шайлоо Атамбаевге эмне берет?  Белгилүү болгондой Атамбаев парламентте 2-3 фракция болушу жетиштүү деген. Демек, Атамбаев парламентке КСДП менен кошо бир-эки жандоочу партияны алып келип, ал аркылуу парламент, өкмөттү толугу менен колуна алуусуна шарт түзүлөт.
Мындай парламент менен Конституцияга өзгөртүү киргизип, толук парламенттик башкарууга, ал жерде өкмөттү колуна алып, бийликти толугу менен колуна алууга мүмкүнчүлүк алат.
Эң башкысы, кокусунан кыйчалыш учур болуп калса бул Жогорку Кеңеш Жээнбековду колдоп жибербейби деген коркунучтан биротоло айрылат…
There are no comments
Ваш e-mail не будет опубликован.
Геосаясат: Глобалдык дүйнөдөгү глобалдык жүрүштөр…
Эрнст ИСАЕВ, полковник: Батукаевди бошоткондор жооп берүүгө тийиш
Лондондо теракта каза болгондор саны 7ге жетти
Рогун ГЭСин куруп жаткандарга орозо тутпоого уруксат берилди
Кыргызстандан быйыл 6 бала МГИМОго студент болот
УКМК: Шадиев чек арадан мыйзамсыз өтүп Нью-Йоркко учкан, ага издөө жарыяланды
Орусияда мыйзамдуу эмгектенген кыргыз мигранттарынын саны канча?
Саляновага өкүмдүн күчүндө калышы-бетке муздак суу чачылышы…
Өзбекстанда 11 жыл түрмөдө жаткан оппозиционер эркиндикке чыкты
Ташкентке Ооганстандан алгачкы учак келип конду
Кыргызстан Өзбекстанга электр экспорттоону токтотту
Тажикстан Кыргызстандан кирген унаалардан экологиялык төлөм ала баштады
Кыргызстан-Өзбекстан аралык «Достук» велосапары башталды
К. Исаев жана И.Масалиев президенттик таймаштан четтейт…
Казакстан биринчи жолу БУУнун Коопсуздук кеңешинде төрагалык кыла баштады
Армения жолу Кыргызстанды күтөт…
“Жемкор система” Жээнбековго неге к... 309 views
Атамбаев-Жээнбеков тиреши…... 20 views
“Ала-Тоодон” Сапар Исаковдун кулагы... 17 views
Кыргыз-өзбек милиция жетекчилери эм... 17 views
Аскерий кубаттуулуктар жарышы. Кырг... 16 views
Бажынын мурдагы кызматкеринин үйүн тинтүү
Казакстанда Кыргызстан менен байланыштагы кылмыштуу топтун башчысы кармалды
Атамбаевдин 31-марттагы курултайдан кийинки маалымат жыйыны
Бел-Алма көмүр кениндеги уурулук…
Эрдоганды “такка” отургузууга С.Жээнбеков аттанды
Акын Салия Жусупали кызынын китебинин бет ачаары болду (видео)
Акын Айдарова Салиянын жаңы китеби чыкты
Elnews маалымат — талдоо агенттиги Кыргызстандагы жана дүйнөдөгү олуттуу саясий-экономикалык окуяларга сереп салып, алар менен окурмандарын кабардар кылууну көздөйт.
Олуттуу маселелерге — олуттуу көз караш!!!
0559 88 29 00
Copyright 2017 © Бардык укуктар корголгон.